KTB ลุ้นผ่าน 15 บาท
แบงก์กรุงไทย  KTB แจ้งผลประกอบการไตรมาส 1/65 ออกมาแบบมีเซอร์ไพรส์เชิงบวก กำไรกว่า 8.8 พันล้านบาท เพิ่มขึ้น 57% จากช่วงเดียวกันปีก่อน
แบงก์กรุงไทย  KTB แจ้งผลประกอบการไตรมาส 1/65 ออกมาแบบมีเซอร์ไพรส์เชิงบวก กำไรกว่า 8.8 พันล้านบาท เพิ่มขึ้น 57% จากช่วงเดียวกันปีก่อน
26 เม.ย. 2565

แบงก์กรุงไทย  KTB แจ้งผลประกอบการไตรมาส 1/65 ออกมาแบบมีเซอร์ไพรส์เชิงบวก
กำไรกว่า 8.8 พันล้านบาท เพิ่มขึ้น 57% จากช่วงเดียวกันปีก่อน
กำไรที่ออกมานี้ ถือว่ามากกว่าที่นักวิเคราะห์แต่ละโบรกฯ คาดการณ์กันไว้
ไม่ใช่แค่เพียงกำไรที่เพิ่มขึ้น
ทว่าตัวเลขสำคัญทางการเงิน เช่น เงินสำรองฯ หรือ Coverage ratio ยังเพิ่มขึ้นเป็น ​174% จากสิ้นปี 2564 อยู่ที่ 169%
เช่นเดียวกับ หนี้ที่ไม่ก่อให้เกิดรายได้ หรือ NPL ที่ลดมาเหลือเพียง 3.34%
ทันทีที่นักลงทุนรับทราบข้อมูล
ต่างเข้ามาเก็งกำไรหุ้นแบงก์กรุงไทยเมื่อวันศุกร์ที่ 22 เม.ย.ที่ผ่านมา ดันราคาขึ้นมาปิด 14.30 บาท บวก 1.20 บาท เปลี่ยนแปลง +9.16%
นอกจากผลประกอบการที่ออกมาเซอร์ไพรส์เชิงบวก
มีประเด็นน่าสนใจคือ ปกติ เมื่อหุ้นตัวไหนที่จะมีข่าวเชิงบวก (หรือเชิงลบ) ออกมา
เรามักจะเห็นราคาหุ้นขยับขึ้น หรือลงมาก่อนหน้านี้
หรือก่อนที่จะมีข่าวออกมาเป็นทางการ
ทว่า ครั้งนี้ ต้องยอมรับเรื่อง “ธรรมาภิบาล” ของฝ่ายบริหารแบงก์กรุงไทยที่เก็บข้อมูลเป็นอย่างดี ไม่มีรั่วหลุดออกมา และทำให้ไม่มีเกิดการใช้ข้อมูลภายใน อย่างเช่น หุ้นหลาย ๆ ตัว
ราคาหุ้นของแบงก์กรุงไทย ค่อนข้างนิ่งมาก ก่อนแจ้งงบฯ
ราคาแทบไม่ขยับขึ้น ที่จะเป็นการบ่งบอกว่า หุ้นกำลังมีข่าวดีออกมา
กลับมาที่ราคาหุ้นแบงก์กรุงไทยกันต่อ
ล่าสุดวานนี้ราคาปิด 14.30 บาท
ระหว่างวัน ราคาลงต่ำสุด 14.00 บาท และสูงสุด 14.50 บาท
ราคาหุ้นนับว่ายืนแข็ง สวนกับภาวะตลาดหุ้นที่ดัชนีปิดลบ 15.26 จุด
หากวันนี้ดัชนี SET รีบาวด์หรือปรับขึ้นทางเทคนิค
มีโอกาสที่ราคาหุ้นกรุงไทยจะขยับไปต่อ และลุ้นผ่าน  15.00 บาท
หากย้อนกลับไปก่อนหน้านี้ หรือเมื่อช่วงกลางเดือนกุมภาพันธ์ 2563
ราคาหุ้นกรุงไทยได้ร่วงหลุดจากระดับ 15 บาท ลงมา และลงมาเรื่อย ๆ จนถึงกลางเดือน มีนาคม 2563 ราคาได้ลงมาต่ำกว่า 10 บาท หรือในรอบ 1 เดือน ราคาดิ่งลงมาถึง 60-70%
หลังจากนั้น ราคาหุ้น ค่อยดีดกลับขึ้นมายืนเหนือ  10 บาทได้อีกครั้ง ในช่วงเดือน พฤศจิกายน 2563
ทำให้ระดับราคา 10 บาทเป็นแนวรับสำคัญ
ราคาหุ้นกรุงไทยค่อย ๆ ปรับเพิ่มขึ้นมาเรื่อย ๆ นับจากช่วงเดือน สิงหาคม 2564
ก่อนที่จะมาสร้างฐาน หรือเคลื่อนไวบริเวณ 13.00 บาทอยู่พักใหญ่
และล่าสุด หลังแจ้งงบงวดไตรมาสแรกปีนี้ออกมา ราคาจึงขึ้นมายืนเหนือ 14.00 บาท ได้
15.00 บาท คือแนวต้านสำคัญของหุ้นกรุงไทยในตอนนี้
แต่หากผ่านขึ้นมาได้
ราคา 15.00 บาท จะเปลี่ยนจากแนวต้านมาเป็นแนวรับ
หลังการแจ้งงบของกรุงไทยงวดไตรมาสแรกปีนี้
บรรดานักวิเคราะห์จากบริษัทหลักทรัพย์หลายแห่ง ต่างปรับมุมมองเป็นเชิงบวกกับหุ้นแบงก์กรุงไทย
มีการปรับเพิ่มคาดการณ์กำไรในปี  2565–2566 พร้อมกับราคาเป้าหมาย
ข้อมูลจาก settrade พบว่า IAA Consensus Target Price ของแบงก์กรุงไทยอยู่ที่ 15.95 บาทต่อหุ้น
ราคาเป้าหมายสูงสุดอยู่ที่ 16.40 บาท ให้ไว้โดย FSSIA
ขณะที่ส่วนใหญ่ต่างแนะนำ “ซื้อ”
และปรับราคาเป้าหมายขึ้นมายืนเหนือ 16.00 บาท ทำให้ค่าเฉลี่ยของราคาหุ้นของกรุงไทยขึ้นมาค่อนข้างมาก
นักวิเคราะห์ต่างคาดการณ์ว่า ปีนี้ กรุงไทยน่าจะมีกำไรออกมามากกว่าที่พวกเขาเคยคาดกันไว้ก่อนหน้านี้
หลัก ๆ มาจากการตั้งสำรองลดลง หนี้เสียปรับลง และสินเชื่อที่ปล่อยได้มากขึ้น
และยังมีอัพไซด์เพิ่มจากการใช้ Data ใน Application เป๋าตังและอื่น ๆ ที่ช่วยเหลือรัฐบาล ซึ่งสามารถนำข้อมูลมา Cross-selling เพิ่มเติมได้อีกในอนาคต